**OPISNI KRITERIJI ZA USTNO PREVERJANJE in OCENJEVANJE ZNANJA PRI ZGODOVINI**

**5 - odlična ocena**

Učenec samostojno in logično razlaga snov in podatke, opisuje slike, primerja in analizira pojme in dogajanje, se dobro orientira na zemljevidu, izpolnjuje cilje višjih taksonomskih stopenj.

**4 -  prav dobro**

Učenec samostojno in logično razlaga snov, pri čemer so prisotne posamezne napake, pojasnjuje pojme in jih primerja, opisuje slike in se orientira na zemljevidu, izpolnjuje cilje višjih taksonomskih stopenj.

**3 – dobro**

Učenec snov razlaga  in opisuje z učiteljevo pomočjo, pravilno oblikuje odgovore, pri pojasnjevanju so prisotne napake, z učiteljevo pomočjo se orientira po zemljevidu,  izpolnjuje cilje nižjih taksonomskih stopenj.

**2 – zadostno**

Učenec večinoma pravilno odgovarja, a je pri tem nesistematičen, odgovori so preprosti, razumevanje je slabo, izpolnjuje cilje nižjih taksonomskih stopenj.

**PRI KONČNI, ZAKLJUČNI OCENI SE UPOŠTEVA**:

* Predelana učna snov
* Orientacija po zemljevidu
* Poznavanje in opisovanje slikovnega gradiva v učbeniku, dodatnem gradivu
* Domače naloge
* Dodatno delo
* Sodelovanje in vedenje pri pouku
* Sodelovanje na tekmovanjih in pri interesnih dejavnostih
* Lepo urejen zvezek, redno prinašanje potrebščin k pouku

**SREDNJA OCENA/ POVPREČJE OCEN  NI POGOJ ZA ZAKLJUČNO OCENO!**

**Pri pouku zgodovine bom pozorna predvsem na:**

1. **znanje in razumevanje zgodovinskih dogodkov, pojavov in procesov:**
   * znanje in razumevanje zgodovinskih dogodkov, pojavov, procesov,
   * uporaba zgodovinske terminologije, pojmov, konceptov,
   * ločevanje zgodovinskih vzrokov, povodov in posledic,
   * ločevanje med zgodovinskimi dejstvi, dokazi, mnenji, stališči in interpretacijami,
   * orientacija v zgodovinskem prostoru skozi čas;
2. **analizo, sintezo in interpretacijo zgodovinskih virov:**
   * zbiranje, izbiranje, analiziranje in kritično presojanje verodostojnih in uporabnih informacij in dokazov iz različnih zgodovinskih in večperspektivnih zgodovinskih virov in literature,
   * ločevanje bistvenih od nebistvenih podatkov,
   * oblikovanje samostojnih sklepov, interpretacij, mnenj, stališč, pogledov, izvirnih predlogov in rešitev,
   * predstavljanje zaključkov, mnenj, stališč, pogledov, izvirnih predlogov in rešitev na različne načine (ustno, pisno, z uporabo plakatov, referatov, ppt,  esejev, …
3. **izdelovanje, pisanje in predstavljanje različnih izdelkov:**
   * izbrani zgodovinski viri in literatura ustrezajo izbrani temi izdelka,
   * uporabljeni zgodovinski viri in literatura so ustrezno citirani oz. navedeni v opombah ali v seznamu bibliografije,
   * pisni izdelki so ustrezno strukturirani v uvod, glavni del in sklep,
   * izdelek je ustrezno predstavljen, pri tem se uporablja tudi IT.

Povzela po: Program osnovna šola, ZGODOVINA, Učni načrt. Operativni program razvoja človeških virov v obdobju 2007-2013. MŠŠ in ZRSS.